বহু প্ৰশংসিত তথা ৰাষ্ট্ৰীয় চলচ্চিত্ৰ বঁটাত স্বৰ্ণ কমল প্ৰাপ্ত অসমীয়া ছবি 'ভিলেজ ৰকষ্টাৰ্ছ'ৰ নিৰ্মাতা ৰীমা দাসক অৱশেষত ৰাজ্য চৰকাৰে প্ৰদান কৰিলে ১ কোটি টকা।
আজি অৰ্থাৎ বৃহস্পতিবাৰে ৰীমা দাসৰ বেংক একাউণ্টলৈ ৰাজ্য চৰকাৰে ১ কোটি টকা ট্ৰান্সফাৰ কৰে। 'ভিলেজ ৰকষ্টাৰ্ছ'ৰ প্ৰমোচনৰ বাবে মুখ্য মন্ত্ৰীৰ সাহায্য পুঁজিৰ পৰা আগবঢ়োৱা হৈছে এই টকা।
উল্লেখযোগ্য যে ৰীমা দাসৰ 'ভিলেজ ৰকষ্টাৰ্ছ' অস্কাৰৰ বিদেশী ভাষা চলচ্চিত্ৰৰ শিতানত প্ৰতিদ্বন্দিতাৰ বাবে নিৰ্বাচিত হৈছে। ২৮ খন চলচ্চিত্ৰৰ মাজৰ পৰা ভিলেজ ৰকষ্টাৰ্ছক ফিল্ম ফেডাৰেশ্যন অব ইণ্ডিয়াৰ ১২জনীয়া সদস্যৰ কমিটীখনে আনুষ্ঠানিকভাৱে অস্কাৰলৈ অপ্ৰতিদ্বন্দ্বিতামূলকভাৱে নিৰ্বাচিত কৰিছিল।
ফলত ছবিখনৰ প্ৰচাৰ তথা প্ৰমোচনৰ বাবে ৰীমাক প্ৰয়োজন হৈছিল বহু পৰিমাণৰ ধনৰ। আৰু এই ক্ষেত্ৰত ৰীমাই ছচিয়েল মিডিয়া যোগে সকলোকে সহায়ৰ বাবে আহ্বান জনাইছিল।
আনহাতে মুখ্য মন্ত্ৰীয়ে পূৰ্বতে ৰীমা দাসক বহু প্ৰশংসিত ছবিখনৰ প্ৰচাৰৰ বাবে ১ কোটি দিয়াৰ কথা ঘোষণা কৰিছিল।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
